КОМИ РЕСПУБЛИКАСА ПРАВИТЕЛЬСТВОЛÖН

ШУÖМ

**Коми Республикаын гражданаöс видзан мероприятиеяс нуöдысь комитетлöн уджын öткымын юалöм йылысь**

Коми Республикаса Правительство шуис:

1. Сетны Коми Республикаын гражданаöс видзан мероприятиеяс нуöдысь комитетлы торъя уджмогъяс содтöдын индöм серти.

2. Лыддьыны вынтöмöн:

1) «Коми Республикаын гражданаöс видзан мероприятиеяс нуöдысь комитет йылысь»Коми Республикаса Правительстволысь 2010 во моз тöлысь 16 лунся 261 №-а шуöм;

2) «Коми Республикаын гражданаöс видзан мероприятиеяс нуöдысь комитет йылысь»Коми Республикаса Правительстволöн 2010 во моз тöлысь 16 лунся 261 №-а шуöмö вежсьöмъяс пыртöм йылысь» Коми Республикаса Правительстволысь 2010 во вöльгым тöлысь 12 лунся 391 №-а шуöм.

3. Тайö шуöмыс вынсялö сiйöс примитан лунсянь.

Коми Республикаса Юралысь В.Гайзер

Сыктывкар

2011 вося косму тöлысь 14 лун

142 №

Коми Республикаса Правительстволöн

2011 во моз косму 14 лунся 142 №-а шуöм дорö

СОДТÖД

Торъя уджмогъяслöн, кутшöмъясöс сетöны Коми Республикаын гражданаöс видзан мероприятиеяс нуöдысь комитет,

**ЛЫДДЬÖГ**

1. Дасьтö Виччысьтöм лоöмтор дырйи да военнöй кадö Коми Республикаса йöзöс эвакуируйтан план, сiйöс збыльмöдö да быд во стöчмöдö.

2. Збыльмöдö урчитöм пöрадок серти Коми Республикаса радиционно-гигиеническöй паспорт лöсьöдöм да нуöдöм.

3. Котыртö да видзöдö аслас уджмогъяс серти Коми Республика мутасын виччысьтöм лоöмторъяслысь колясъяс бырöдöм вылö республиканскöй резервысь сьöм резерв кутöм, видзöм да содтöм бöрся.

4. Дасьтö да сетö Коми Республикаса Правительстволы войтырöс доръян, гражданаöс да мутас виччысьтöм лоöмторъясысь видзан, пöжарысь видзчысян уджмогъяс збыльмöдöм кузя вöзйöмъяс.

Вуджöдiс Коснырева Е.Г., 1527 п.